Bara brith

Bara llaith o Gymru sy'n cynnwys cyrens, rhesins neu syltanas, croen candi, a sbeis melys yw bara brith. Gweinir yn dafellau gyda menyn gan amlaf, am de'r prynhawn neu de mawr. Teisen furum yw bara brith yn draddodiadol, ond mae nifer o ryseitiau modern yn defnyddio ychwanegion megis soda pobi i'w lefeinio.Alan Davidson. The Oxford Companion to Food, 3ydd argraffiad gol. Tom Jaine (Rhydychen: Gwasg Prifysgol Rhydychen, 2014), t.62

Yn wreiddiol câi bara brith ei pharatoi ar ddiwrnod pobi bara trwy ychwanegu siwgr, bloneg, ffrwythau sych a sbeis at does. Yn raddol, datblygodd y cymysgedd yn un fwy cyfoethog a defnyddiwyd burum i'w godi. Daeth y torth yn deisen amser te ar gyfer achlysuron arbennig mewn cymunedau amaethyddol a diwydiannol, megis y cynhaeaf gwair neu lafur, diwrnod dyrnu neu gneifio, a'r Nadolig.S. Minwel Tibbott, Geirfa'r Gegin (Amgueddfa Werin Cymru, 1983), t.2 Yng nghymoedd diwydiannol y de-ddwyrain yr enw arni yw teisen dorth.Gwyddoniadur Cymru yr Academi Gymreig (Caerdydd: Gwasg Prifysgol Cymru, 2008), s.v. "Bara brith"

 Gweler hefyd 
 Teisen fraith

 Cyfeiriadau 

Brith
Categori:Bwyd a diod yng Nghymru